Matí d'esport adaptat en el poliesportiu d'internuclis
02 d’octubre 2017

![](/media/kxtpivp1/98_c_deporte_adaptado.jpg)  

Dissabte passat, 30 de setembre, es va realitzar el “Clinic” d'Atletisme adaptat del projecte Relleu Paralímpic. L'esdeveniment va tindre lloc pel matí, des de les 9.00 h fins a les 13.30 h, i va congregar a prop de 30 joves que van poder gaudir de classes d'esport adaptat. Les activitats consistien a donar a conéixer les opcions d'esport adaptat que existeixen actualment i la possibilitat de realitzar-ho per a les persones amb diversitat funcional.

  

Durant el matí del dissabte, al voltant de 30 joves van poder gaudir d'una sessió de diverses disciplines d'esport adaptat de la mà de diversos monitors en la pista d'atletisme del poliesportiu d'internuclis, instal·lació cedida per l’Ajuntament. A l'esdeveniment va assistir el regidor d'Esports de l'Ajuntament, Miguel Chover, qui va supervisar i va ser testimoni de l'important paper que exercix un projecte amb tals objectius en la societat actual.

  

L'esdeveniment va ser fruit dels esforços de la Fundació Trinidad Alfonso juntament amb el Club d'Atletisme de Sagunt, qui va servir d'enllaç perquè l'esdeveniment es realitzara a Sagunt. A més, la fundació també compta amb l'ajuda del Comité Paralímpic Español i la Federació d'Esports Adaptats de la Comunitat Valenciana. El del passat dissabte no va ser l'únic “clinic” que ha organitzat Relleu Paralímpic, i és que des de fa més d'un any es realitzen estos esdeveniments en diversos punts de la Comunitat Valenciana comptant amb l'ajuda de clubs locals.

  

Com remarca la fundació Trinidad Alfonso, el principal objectiu d’estes activitats és ajudar als qui patixen algun tipus de diversitat funcional a superar les barreres de l'esport. Amb estos “clinics” es dóna a conéixer una disciplina esportiva que, a poc a poc, cada vegada va cobrant més protagonisme.​

*   [](http://www.facebook.com/sharer.php?u=https://aytosagunto.es/va/actualitat/mati-d-esport-adaptat-en-el-poliesportiu-d-internuclis/ "Facebook")
*   [](http://twitter.com/share?url=https://aytosagunto.es/va/actualitat/mati-d-esport-adaptat-en-el-poliesportiu-d-internuclis/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/mati-d-esport-adaptat-en-el-poliesportiu-d-internuclis/ "Linked In")
*   [](mailto:?body=https://aytosagunto.es/va/actualitat/mati-d-esport-adaptat-en-el-poliesportiu-d-internuclis/)